LIETUVOS RESPUBLIKOS APLINKOS MINISTRAS

Į S A K Y M A S

DĖL LIETUVOS RESPUBLIKOS APLINKOS MINISTRAS 2002 M. BALANDŽIO 16 D. ĮSAKYMU NR. 184 PATVIRTINTO STATYBOS TECHNINIO REGLAMENTO STR 1.01.07:2002 „NESUDĖTINGI (TARP JŲ LAIKINI) STATINIAI“ PAPILDYMO

2005 m. liepos 15 d. Nr. D1-375

Vilnius

Vadovaudamasis Lietuvos Respublikos aplinkos ministerijos nuostatų, patvirtintų Lietuvos Respublikos Vyriausybės 1998 m. rugsėjo 22 d. nutarimu Nr. 1138 (Žin., 1998, Nr. 84-2353; 2002, Nr. 20-766), 11.5 punktu,

Papildau statybos techninio reglamento STR 1.01.07:2002 „Nesudėtingi (tarp jų laikini) statiniai“, patvirtinto aplinkos ministro 2002 m. balandžio 16 d. įsakymu Nr. 184 (Žin., 2002, Nr. 43-1639; 2004, Nr. 120-443; 2005, Nr. 22-703), 12 punktą nauju 12.5 papunkčiu ir jį išdėstau taip:

„12.5. nesudėtingų statinių II grupei priskirti laikini statiniai – kioskai, gatvių prekybos paviljonai, palapinės, kurių naudojimo terminas iki vienerių metų, tinkamais naudoti nepripažįstami.“.

Aplinkos ministras	Arūnas Kundrotas